Publication: Magyar Közlöny
Issue: MK-1999-51 (Year: 1999, Number: 51)
Era: 1990-2004
Section: 1998. évi XC. törvény (a továbbiakban: Kvt.) a központi
Paragraph Index: 526

b) pontja szerinti, a bevételekkel való szabad gazdálkodás jogát. Másrészt a hivatkozott önkormányzati alapjogok az Alkotmány 44/C. §-a értelmében kizárólag a jelen lévő országgyűlési képviselők kétharmadának szavazatával elfogadott törvényben korlátozhatók. Az indítványozó kifejti továbbá, hogy a Kvt. „semmilyen garanciát nem tartalmaz arra vonatkozóan, hogy a céltartalékként elkülönített összeg az egyes önkormányzatokat változtatás nélkül megillesse, ha a Kvt. 49. § (4) bekezdése szerinti kormánydöntés a gazdasági folyamatokat kedvezőnek ítéli meg”. Az indítványozó sérelmezi azt is, hogy a Kormány a „felhatalmazás birtokában — hatását tekintve törvénymódosítás nélkül — módosíthatja az elfogadott költségvetési törvényt”. Mindez az indítványozó véleménye szerint azt jelenti, hogy a törvény nem teszi „bizonyossá és kiszámíthatóvá, hogy a költségvetésben elfogadott támogatások teljes egészében megilletnék az önkormányzatokat”, ami nem felel meg a jogbiztonság — az Alkotmánybíróság 11/1992. (III. 5.) AB és 43/1995. (VI. 30.) AB határozataiban megállapított — követelményének sem. II. Az indítvány nem megalapozott.

Source: https://magyarkozlony.hu/hivatalos-lapok/e7ace75f8b12bcc59ad9a8edfabefd3e17271c71/dokumentumok/e6d434530660f0c0ba1b14882dc69ec05179378d/letoltes